b'\n_START_ARTICLE_\nLaranas\n_START_PARAGRAPH_\nLaranas \xe2\x80\x93 karo dievas etrusk\xc5\xb3 mitologijoje. Mene vaizduotas kaip nuogas jaunuolis su \xc5\xa1almu, laikantis iet\xc4\xaf. Bronziniame veidrodyje, datuojamame V a. pr. m. e., vaizduojamas kovojantis su mil\xc5\xbeinu. Buvo laikomas atsakingu ir u\xc5\xbe taikos palaikym\xc4\x85. Larano porinink\xc4\x97 \xe2\x80\x93 Turan\xc4\x97, meil\xc4\x97s ir vaisingumo deiv\xc4\x97, prilyginta Venerai. Atitikmuo graik\xc5\xb3 mitologijoje \xe2\x80\x93 Ar\xc4\x97jas, rom\xc4\x97n\xc5\xb3 mitologijoje \xe2\x80\x93 Marsas. Anks\xc4\x8diau rom\xc4\x97n\xc5\xb3 Marsas buvo klaidingai siejamas su kita etrusk\xc5\xb3 dievybe \xe2\x80\x93 Mariu.'